1. **OBRAZLOŽENJE OPĆEG DIJELA FINANCIJSKOG PLANA OSNOVNE ŠKOLE SAMOBOR ZA 2024. I PROJEKCIJE ZA 2025. I 2026. GODINU**

**PRIHODI I RASHODI**

***Prihodi***

**Članak 7.**

Unutar općeg dijela Financijskog plana Osnovne škole Samobor planiraju se ukupni prihodi za 2024. godinu i iznose 3.391.150 € od čega se 2.667.150 € odnosi na prihode iz vlastitih izvora dok gradski izviori odnosno prihodi proračunskog korisnika od strane osnivača iznose 724.000 €. Prihodi za 2025. godinu se projiciraju na iznosd od 3.464.750 € od čega vlastiti prihodi predstavljaju 2.712.750 € a gradski 752.000 €. Nadalje imamo projekciju daljnjeg rasta prihoda u 2026. godini koji ukupno iznose 3.580.750 € od čega vlastitii izvori iznose 2.805.750 € i gradski izvori iznose 775.000 €.

U strukturi planiranih ukupnih prihoda najveći udio imaju pomoći od izvanproračunskih korisnika, a odnose se na prihode koje škola ostvari od strane Ministarstvo znanosti i obrazovanja za plaće učitelja, tekuće i kapitalne pomoći.

U nastavku se daje skraćeni prikaz prihoda poslovanja iskazanih prema ekonomskoj klasifikaciji:



**Prihodi poslovanja**

Prihodi poslovanja (razred 6 – prihodi od pomoći iz inozemstva i od subjekta unutar općeg proračuna, prihodi od upravnih i administrativnih pristojbi, pristojbi po posebnim propisima i naknada, prihodi od prodaje proizvoda i robe te pruženih usluga i prihodi od donacija, prihodi iz nadležnog proračuna za financiranje redovne djelatnosti proračunskih korisnika).

***Prihodi od pomoći iz inozemstva i od subjekta unutar općeg proračuna*** (skupina 63) planirani su u iznosu od 2.552.100 € za 2024. godinu, dok su za 2025. godinu planirani u iznosu 2.602.700 €, a u 2026. godini 2.695.700 € te se najvećim dijelom odnose na prihode od strane Ministarstvo znanosti i obrazovanja za plaće učitelja, tekuće i kapitalne pomoći.

Osim prihoda proračunskim korisnicima iz proračuna koji im nije nadležan za plaće učitelja, tekuće i kapitalne pomoći u 2024. i 2025. godini planirani su prihodi od pomoći izvanproračunskih korsnika i pomoći temeljem prijenosa EU sredstava koji se odnose na prihode za provođenje mjere aktivne politike zapošljavanja i to mjere stjecanje prvog radnog iskustva/pripravništvo.

***Prihodi od upravnih i administrativnih pristojbi, pristojbi po posebnim propisima*** i ***naknada*** (skupina 65) planirani su u ukupnom iznosu od 105.130 € u 2024. godini, u 2025. godinu su planiraniu iznosu od 100.130 € kao u u 2026. godini.

Ova skupina obuhvaća prihode po posebnim propisima proračunskih korisnika za sufinanciranja obrazovnih programa koji se odnose na prihode od uplata roditelja za produženi boravak i školsku prehranu učenika, radni materijal i slično i to u izvoru financiranja posebne namjene, te prihode na osnovi osiguranja, refundacija ili naknada šteta u izvoru financiranja prihodi od nefinancijske imovine.

***Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima*** (skupina 66)planirani su u iznosu od 9.920 € u 2024. godini kao i u projekcijama za 2025. i 2026. godinu.

Ovi prihodi sadrže:

* prihode od prodaje proizvoda i robe te pruženih usluga (podskupina 661) u planiranom iznosu od 5.320 € za 2024. godinu, te u projekcijama za 2025. i 2026. godinu.
* donacije od pravnih i fizičkih osoba izvan općeg proračuna (podskupina 663) u planiranom iznosu od 4.600 € kroz sve tri godine planiranja Financijskog plana.

***Prihodi iz nadležnog proračuna za financiranje redovne djelatnosti proračunskih korisnika*** (skupina 67) iznose 724.000 € u 2024. godini, u 2024. godini plan prihoda nadležnog proračuna za financiranje redovne djelatnosti proračunskih korisnika iznose 752.000 € i u 2026. godini iznose 775.000 €.

***Rashodi***

**Članak 8.**

Planirani rashodi Financijskog plana Osnovne škole Samobor za 2024. godinu iznose 3.415.650 €, u projekciji za 2025. godinu iznose 3.464.750 € i u projekcijama za 2026. godinu iznose 3.580.750 €.

U strukturi ukupno planiranih rashoda najveći udio imaju rashodi poslovanja koji su planirani u iznosu od 3.342.950 €, u 2024. godini, priojicirani na 3.405.050 € u 2025. godini i 3.520.050 € u 2026. godini zatim rashodi za nabavu nefinancijske imovine koji u 2024. godini planiraju se na iznos 72.700 €, dok u projekcijama za 2025. iznose 59.700 € i za 2026. godinu iznose 60.700 €.

U nastavku se daje skraćeni prikaz rashoda poslovanja iskazanih prema ekonomskoj klasifikaciji:



**Rashodi poslovanja**

Rashodi poslovanja (rashodi za zaposlene, materijalni rashodi, financijski rashodi, subvencije, pomoći dane u inozemstvo i unutar općeg proračuna, naknade građanima i kućanstvima na temelju osiguranja i druge naknade te ostali rashodi)

***Rashodi za zaposlene*** (skupina 31) obuhvaćaju plaće, doprinose na plaće i ostale rashode za zaposlene, a planirani su u ukupnom iznosu od 2.565.765 € za 2024. godine, te su projicirani u iznosu od 2.609.465 € u 2026. godini i u 2026. godini iznose 2.707.915 €.

Obuhvaćaju rashode za zaposlenike Osnovne škole Samobor i to za 103 učitelja i plaću za pripravnika putem aktivnih mjera zapošljavanja, dodatke na plaću mentora u osnovnim školama financirani od strane Ministarstva znanosti i obrazovanja na teret državnog proračuna i 4 učiteljice u produženom boravku financirane od strane Osnivača odnosno Grada Samobora, te 20 pomoćnika u nastavi ili stručne komunikacijske posrednike, također u planu je predviđen prihod od donacija i pomoći u vidu ugovora o djelu koji se odnosi na Županijska stručna vijeća i Županijski školski športski savez.

Rashodi za zaposlene rastu za svako sljedeće planirano razdoblje, što je ponajprije posljedica povećanja osnovice u osnovnim školama, uz redovno povećanje kod svih zaposlenih za minuli rad od 0,5% po godini staža.

***Materijalni rashodi*** (skupina 32) planirani su u iznosu od 746.435 € u 2024. godini, u 2025. godini materijalni rashodi projicirani su u ukupnom iznosu od 762.956 € i u 2026. godini u iznosu opd 778.506 €, a odnose se na rashode za redovno poslovanje škole te na rashode za izvršavanje planiranih programskih aktivnosti.

Naknade troškova zaposlenima (podskupina 321) iznose 108.350 € u 2024. godini te u projekcijama za 2025. iznosi 118.350 €, a za 2026. godinu iznosi 125.950 €. Najznačajniji iznos u okviru ove podskupine odnosi se na naknade za prijevoz na posao i s posla koji iznosi u 2024. godini 83.950 €, u 2025. godini 89.350 €, a u 2026. godini iznosi 96.000 €. Tu su još i službena putovanja 20.250 € u 2024. godini, 2025. godini iznose 22.000 €, a u 2026. iznose 22.800 € , stručno usavršavanje zaposlenika 3.500 € u 2024. godini, u 2025. godini stručna usavršavanja zaposlenika iznose 6.500 €, a u 2026. godini iznose 6.500 € i ostale naknade troškova zaposlenima 650 € u 2024. godini kao i u projekcijama za 2024. i 2025. godinu.

Rashodi za materijal i energiju (podskupina 322) u iznosu od 373.800 € u 2024. godini, dok u projekcijama odnsno 2025. godini 373.800 € i 2026. godini u uiznosu 374.615 €. Rashodi u ovoj podskupini odnose se na:

* uredski materijal i ostale materijalne rashode u iznosu od 22.750 € u 2024. godini, u 2025. godini projicirani su na iznos 23.400 € i u 2026. godnin iznos 23.400 €
* materijal i sirovine u iznosu 264.585 € u 2024. godini, 2025. godini iznosi 266.050 €, a u 2026. godini iznosi 266.050 €.
* rashode za energiju u iznosu od 76.000 € u 2024. godini, u projekcijama za 2025. godinu iznosi 77.000 € i za 2026. godinu iznosi 78.000 €
* materijal i dijelove za tekuće i investicijsko održavanje u iznosu od 5.265 € u 2024. godini i u projekcijama za 2025. i 2026. godinu.
* sitni inventar i autogume u iznosu od 300 € kroz sve tri godine, te
* službenu, radnu i zaštitnu odjeću u iznosu od 4.900 € u 2024. godini, u 2025. i 2026. godini iznos od 1.600 €.

Rashodi za usluge (podskupina 323) iznose 233.659 € u Financijskom planu za 2024. godinu, u projekciji za 2025. godini iznosi 239.985 € i u 2026. godini iznosi 246.585 €. Najvećim djelom se odnosi na usluge telefona, pošte i prijevoza u smislu organizacije prijevoza za učenike kako redovnih tako i posebnih razrednih odjeljenja od kuće do škole i obratno i to za 2024. godninu u iznosu 146.750 €, za 2025. godinu 149.250 € i za 2026. godinu projicirani su na iznos od 152.250 €.

Rashodi za usluge uključuju sljedeće:

* usluge tekućeg i investicijskog održavanja u iznosu od 37.465 € u 2024. godine, u 2025. godini iznosi 33.065 € i u 2026. godini iznosi 34.065 €
* usluge promidžbe i informiranja u iznosu od 700 € za 2024. godinu kao i u projekcijama,
* komunalne usluge u iznosu od 15.650 € za 2024. godinu, za 2025. godinu iznosi 15.120 € i u 2026. godini iznosi 15.620 €
* zakupnine i najamnine u iznosu od 5.000 e kroz sve tri godine,
* zdravstvene i veterinarske usluge u iznosu od 1.500 € u 2024. godini, u 2025. i 2026. godini iznosi 4.500 €
* intelektualne i osobne usluge u iznosu od 12.094 € u 2024. godni, projekciji u iznosu od 16.850 € u 2025. godini i u 2026. godini iznosi 17.950 €
* računalne usluge 11.000 € u 2024. godini, a u projekcijama 12.000 € za 2025. godinu i za 2026. godinu iznosi 13.000 €,
* ostale usluge u planiranom iznosu od 3.500 € u 2024. godini, te u projekcijama za 2025. i 2026. goidini iznosi 3.500 *€.*

Ostali nespomenuti rashodi poslovanja (podskupina 329) u iznosu od 28.126 € u financijskom planu za 2024. godinu, u projekcijama za 2025. godinu iznosi 28.356 € i u projekcijama 2026. godini iznosi 28.856 €, odnose se na naknade za rad predstavničkih i izvršnih tijela, premije osiguranja, reprezentacija, članarine i norme te pristojbe i naknade, troškovi sudskih postupaka i ostali nespomenuti rashodi poslovanja.

***Financijski rashodi*** (skupina 34) planirani su u iznosu od 4.550 € u 2024. godini, te u projekcijama za 2025. i 2026. godinu.

Odnose se na:

* rashode za bankarske usluge i usluge platnog prometa 2.500 € za sve tri godine planiranja
* zatezne kamate (po sudskim presudama) 2.050 € za sve tri godine

***Pomoći dane u inozemstvo i unutar općeg proračuna*** (skupina 36) u Financijskom planu za 2024. godinu iznose 500 € kao i u projekcijama za 2025. i 2026. godinu, a odnose se na situacije kada je škola organizator natjecanja u vidu organiziranja prijevoza.

***Naknade građanima i kućanstvima na temelju osiguranja i druge naknade*** (skupina 37) planirane su iznosu od 22.000 € u 2024. godini te u projekcijama financijskog plana za 2025. godinu iznose 23.744 € i za 2026. godinu iznose 24.744 €. Najznačajniji rashodi odnose se na udžbenike radnog karaktera koje financira Ministarstvo znanosti i obrazovanja, prijevoz učenika s udaljenih područja od kuće do škole i natrag, škola u prirodi, maturalna putovanja, novigradsko proljeće.

**Rashodi za nabavu nefinancijske imovine**

Rashodi za nabavu nefinancijske imovine (razred 4) planirani su u 2024. godinu ukupnom iznosu opd 72.700 €, a u projekcijama za 2025. godinu iznose 59.700 € i za 2026. godinu projicirani su na iznos 60.700 €.

U nastavku se daje skraćeni prikaz rashoda za nabavu nefinancijske imovine iskazanih prema ekonomskoj klasifikaciji:



Rashodi za nabavu nefinancijske imovine planirani su kroz sve tri godine na skupini 42 i to **Rashodi za nabavu proizvedene dugotrajne imovine**, a odnose se na postrojenja i opremu, u knjige, umjetnička djela i ostale izložbene vrijednosti.

Rashodi za postrojenja i opremu (podskupina 422) planirani su u ukupnom iznosu od 33.000 € u 2024. goidini i u projekcijama za 2025. godinu iznose 20.000 € i za 2026. godini u izunosu od 21.000 €.

Najvećim djelom se odnose na uredsku opremu i namještaj (uključujući računalnu opremu) u iznosu od 16.000 € u 2024. godini, te 12.000 € u projekcijama za 2025. godinu i za 2026. godinu iznose 13.000 €, zatim uređaje, strojeve i opremu za ostale namjene u iznosu 10.000 € u 2024. godini i u projekcijama za 2025. i 2026. godinu u iznosu 5.000 €, te manjim djelom na komunikacijsku opremu, sportsku i glazbenu opremu u iznosu za potrebe organiziranjanja redovne nastave.

Rashodi za knjige, umjetnička djela i ostale izložbene vrijednosti (podskupina 424) planirani su u iznosu 39.700 € u 2024. godini i projicirani u projekcijama za 2025. i 2026. godinu u istom iznosu kao za 2024. godinu, a odnose se na udžbenike trajnog karaktera što je financirano od strane nadležnog ministarstva i knjiga za školsku knjižnicu što je financirano od strane osnivača.

**Članak 9.**

Sredstva Finsncijskog plana po funkcijskoj klasifikaciji, koj arazvrstava rashode prema njihovoj namjeni, planirani su kako slijedi:



Iz pregleda je vidljivo da škola ima samo rashodi za obrazovanje i to za predškolsko i osnovno obrazovanje te dodatne usluge u obrazovanju. Najveći udio u rashodima ima osnovno obrazovanje čiji udio u 2024. godini iznosi 96,70% ( 3.302.951 €). Dodatne usluge u obrazovanju u iznosu od 112.699 € odnose se na dodatne usluge u osnovnoškolskom obrazovanju.

**PRENESENI VIŠAK/MANJAK FINANCIJSKOG PLANA**

**Članak 10.**

Ukupni poslovni rezultat koji se očekuje ostvariti s 31.12.2023. godine te iskazati kao donos u poslovnim knjigama Osnovne škole Samobor je višak u iznosu od 24.500 €, koji se u ukupnom iznosu ovim izmjenama i dopunama uključuje u Financijski plan Osnovne škole Samobor za 2024. godinu.

Preneseni višak i manjak po izvorima financiranja je kako slijedi:



1. **OBRAZLOŽENJE POSEBNOG DIJELA FINANCIJSKOG PLANA OSNOVNE ŠKOLE SAMOBOR ZA 2023. I PROJEKCIJE ZA 2024. I 2025. GODINU**

|  |  |  |  |  |  |  |
| --- | --- | --- | --- | --- | --- | --- |
| **Program: DECENTRALIZIRANE FUNKCIJE** | | | | | | |
| Zakonske i druge pravne osnove programa:   * Zakon o odgoju i obrazovanju u osnovnoj i srednjoj školi (NN 126/12 – pročišćeni tekst, 94/13, 152/14, 7/17, 68/18, 98/19, 64/20 i 151/22) * Uredba o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave koju Vlada RH donosi za svaku godinu * Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva koju Vlada RH donosi za svaku godinu.   Preuzevši 2001. godine osnivačka prava nad osnovnim školama Grada Samobora, Grad Samobor decentraliziranim sredstvima Ministarstva znanosti i obrazovanja osigurava osnovnim školama s područja Grada Samobora financijska sredstva za materijalne i financijske rashode škola te financijska sredstva za kapitalne investicije u objekte školstva. | | | | | | |
| **Razvojna mjera** *(poveznica sa strateškim okvirom Provedbenog programa Grada Samobora za razdoblje 2021.- 2025.):*  *4. Odgoj i obrazovanje*  **Pokazatelji rezultata:**  Sukladno Prilogu 1. Provedbenog programa Grada Samobora za razdoblje 2021. – 2025. | | | | | | |
| **Naziv aktivnosti/projekta u Proračunu: MATERIJALNI RASHODI** | | | | | | |
| Obrazloženje aktivnosti/projekta | | | | Planirana sredstva | | |
| 2024. | 2025. | 2026. |
| U okviru aktivnosti planiraju se sredstva za redovno funkcioniranje osnovne škole. Većina planiranih rashoda financira se decentraliziranim sredstvima dodijeljenim temeljem Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave te Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva koje Vlada RH donosi za svaku godinu.  Grad Samobor osigurava i dodatna financijska sredstva koja su nedostatna za osiguravanje minimalnog financijskog standarda u školstvu, odnosno za ostvarenje temeljnog programa. Unutar ove aktivnosti planirana su i sredstva za udžbenike radnog karaktera koji se financiraju sredstvima Ministarstva znanosti i obrazovanja te sredstva za prijevoz učenika (taxi prijevoz učenika s udaljenih područja, organizirani prijevoz učenika s teškoćama u razvoju te prijevoz roditelja) kao i uredski materijal i ostali materijalni rashodi za djecu s teškoćama u razvoju koji pohađaju posebne razredne odjele u sklopu Osnovne škole Samobor. Također, planirana su i sredstva iz vlastitih prihoda škole za energiju i komunalne usluge.  Ishodište za raspodjelu sredstava temelji se na stvarnim troškovima iz prethodnih godina te iskazanim potrebama škole. | | | | **339.100** | **348.320** | **356.320** |
| **Naziv aktivnosti/projekta u Proračunu: RASHODI ZA ZAPOSLENE – OŠ SAMOBOR** | | | | | | |
| Obrazloženje aktivnosti/projekta | | | | Planirana sredstva | | |
| 2024. | 2025. | 2026. |
| U ovoj aktivnosti planiraju se plaće i ostali rashodi za zaposlene u OŠ Samobor koji se financiraju iz državnog proračuna na teret nadležnog ministarstva.  Ishodište planiranih sredstava temelji se na broju zaposlenih učitelja i tehničko-administrativnog osoblja u školi te procjeni troškova za njihove plaće i ostala materijalna prava, sukladno kolektivnom ugovoru. | | | | **2.260.000** | **2.300.000** | **2.400.000** |
| **Naziv aktivnosti/projekta u Proračunu: ULAGANJA NA MATERIJALNOJ IMOVINI** | | | | | | |
| Obrazloženje aktivnosti/projekta | | | | Planirana sredstva | | |
| 2024. | 2025. | 2026. |
| U aktivnosti su planirana sredstva za opremanje učionica, nabavu informatičke opreme, sportske i glazbene opreme, uređaja i strojeva te knjiga za školsku knjižnicu na teret općih prihoda i primitaka Grada Samobora te za nabavu udžbenika i obvezne lektire na teret Ministarstva znanosti i obrazovanja, a temeljem iskazanih potreba škole. Planirana su sredstva iz vlastiti prihoda za usluge tekućeg i investicijskog održavanja.  Ishodište za planirane rashode temelji se na stvarnim potrebama škole. | | | | **54.100** | **52.700** | **53.700** |
| **Pokazatelj uspješnosti** | **Definicija** | **Jedinica** | **Polazna vrijednost 2023.** | **Ciljana vrijednost 2024.** | **Ciljana vrijednost 2025.** | **Ciljana vrijednost 2026.** |
| Broj učenika | Osiguravanjem dodatnih financijskih sredstava od strane Grada Samobora osigurava se ravnomjeran razvoj školstva na području Grada Samobora | Broj | 859 | 859 | 870 | 900 |
| Broj zaposlenih na teret državnog proračuna | Osiguranjem sredstava za rashode za zaposlene omogućuje se ostvarivanje prava na osnovnoškolsko obrazovanje | Broj | 105 | 105 | 108 | 110 |
| **Program: DODATNE POTREBE U OSNOVNOM ŠKOLSTVU** | | | | | | |
| Zakonske i druge pravne osnove programa:   * Zakon o odgoju i obrazovanju u osnovnoj i srednjoj školi (NN 126/12 – pročišćeni tekst, 94/13, 152/14, 7/17, 68/18, 98/19, 64/20 i 151/22) * Pravilnik o mjerilima i načinu sufinanciranja širih javnih potreba za učenike osnovnih škola s područja grada Samobora kojeg gradonačelnica donosi za svaku školsku godinu | | | | | | |
| **Razvojna mjera** *(poveznica sa strateškim okvirom Provedbenog programa Grada Samobora za razdoblje 2021.- 2025.):*  *4. Odgoj i obrazovanje*  **Pokazatelji rezultata:**  Sukladno Prilogu 1. Provedbenog programa Grada Samobora za razdoblje 2021. – 2025. | | | | | | |
| **Naziv aktivnosti/projekta u Proračunu: IZBORNA NASTAVA I OSTALE IZVANNASTAVNE AKTIVNOSTI** | | | | | | |
| Obrazloženje aktivnosti/projekta | | | | Planirana sredstva | | |
| 2024. | 2025. | 2026. |
| Grad Samobor za osnovne škole osigurava financijska sredstva za financiranje izborne nastave i ostalih izvannastavnih aktivnosti te ostalih programa u osnovnim školama. Unutar ove aktivnosti iskazani su sveukupni rashodi škola za izvannastavne aktivnosti koji se uz opće prihode i primitke Grada Samobora financiraju i pomoćima i donacijama (Fašnik, sportska natjecanja i dr.). Cilj jest podizanje standarda učeničkog obrazovanja.  Ishodište za planirane rashode temelji se na broju grupa izborne nastave i izvannastavnih aktivnosti te broju učenika, korisnika programa. | | | | **18.220** | **17.600** | **18.600** |
| **Naziv aktivnosti/projekta u Proračunu: PRODUŽENI BORAVAK I ŠKOLSKA PREHRANA** | | | | | | |
| Obrazloženje aktivnosti/projekta | | | | Planirana sredstva | | |
| 2024. | 2025. | 2026. |
| Grad Samobor za učenike prvih i drugih razreda Osnovne škole Samobor osigurava financijska sredstva za 4 grupe produženog boravka.  U okviru ove aktivnosti financira se i školska prehrana. Svaki učenik koji redovito pohađa osnovnu školu na području grada Samobora ostvaruje pravo na financiranje školske prehrane. Ministarstvo znanosti i obrazovanja podmirivat će troškove financiranja, odnosno sufinanciranja prehrane za svakog učenika osnovne škole uključenog u školsku prehranu u iznosu od 1,33 eura za dane kada je na nastavi. U slučaju da sredstva doznačena od strane Ministarstva znanosti i obrazovanja neće biti dovoljna za pokriće troškova prehrane učenika osnovnih škola s područja grada Samobora, planirana su sredstva općih prihoda i primitaka Grad Samobor za sufinanciranje razlike do najviše 0,07 eura po učeniku za dane kada je učenik na nastavi.  Ishodište za planirane rashode temelji se na broju učenika i broju grupa produženog boravka, a školska prehrana planirana je sukladno broju učenika. | | | | **441.165** | **438.600** | **443.600** |
| **Naziv aktivnosti/projekta u Proračunu: OSTALI PROGRAMI U OSNOVNOM OBRAZOVANJU** | | | | | | |
| Obrazloženje aktivnosti/projekta | | | | Planirana sredstva | | |
| 2024. | 2025. | 2026. |
| Grad Samobor osigurava sredstva za naknade članovima školskog odbora, sufinanciranje učenika u školi u prirodi, sufinanciranje digitalne knjižnice, maturalnih putovanja, Novigradskog proljeća te kampova za nadarene. Unutar ove aktivnosti iskazani su sveukupni rashodi škola za ostale programe u osnovnom obrazovanju koji se financiraju pomoćima, donacijama te ostalim namjenskim izvorima. Financiranje izleta učenika, radnih listova, ulaznica, prijevoza i sl.  Ishodište za raspodjelu sredstava po školama temelji se na broju učenika, korisnika programa, stvarnim troškovima iz prethodnih godina te iskazanim potrebama osnovne škole. | | | | **28.651** | **29.030** | **30.030** |
| **Naziv aktivnosti/projekta u Proračunu: ŠKOLSKA SHEMA** | | | | | | |
| Obrazloženje aktivnosti/projekta | | | | Planirana sredstva | | |
| 2024. | 2025. | 2026. |
| Radi povećanja unosa svježeg voća i povrća te mlijeka i mliječnih proizvoda lokalnih proizvođača, kao i podizanja svijesti o značaju zdrave prehrane kod školske djece, u školskoj godini 2023./2024. nastavlja se s provedbom Školske sheme – besplatnih obroka voća, povrća i mlijeka za školsku djecu u svim Osnovnim školama Grada Samobora.  Ishodište za planirana sredstva temelji se na ukupnom broju učenika škole za raspodjelu voća i povrća te mlijeka i mliječnih proizvoda. | | | | **20.000** | **20.000** | **20.000** |
| **Naziv aktivnosti/projekta u Proračunu: POMOĆNICI U NASTAVI FINANCIRANI IZ PRORAČUNA GRADA** | | | | | | |
| Obrazloženje aktivnosti/projekta | | | | Planirana sredstva | | |
| 2024. | 2025. | 2026. |
| Projekt „Vjetar u leđa – faza VI“ odobren je za školsku godinu 2023./2024. te nema informacija vezanih uz novi Javni poziv za osiguravanje pomoćnika u nastavi iz EU niti nacionalnih fondova. Kako djeca ne bi ostala bez potrebne podrške, u ovoj aktivnosti planiraju se sredstva za pomoćnike u nastavi na teret općih prihoda i primitaka Grada Samobora za novu školsku godinu 2024./2025. dakle od rujna 2024. godine. Također, sredstva su planirana i u projekcijskim godinama.  Ishodište za raspodjelu sredstava temelji se na broju pomoćnika u nastavi te procjeni troškova za njihove edukacije, zdravstvene preglede, plaće i ostala materijalna prava. | | | | **74.744** | **251.500** | **258.500** |
| **Naziv aktivnosti/projekta u Proračunu: PRIPRAVNIŠTVO HZZ – OŠ SAMOBOR** | | | | | | |
| Obrazloženje aktivnosti/projekta | | | | Planirana sredstva | | |
| 2024. | 2025. | 2026. |
| Pripravništvo je mjera aktivne politike zapošljavanja Hrvatskog zavoda za zapošljavanje kojoj je cilj uvesti mlade na tržište rada. Osnovna škola Samobor planira koristiti navedenu mjeru za 1 pripravnika tijekom 2024. godine. Ovisno o trenutku odobravanja mjere koja traje 12 mjeseci dio sredstava planira se i kroz 2025. godinu. Planirani rashod odnosi se na plaću i ostala materijalna prava za provođenje mjere aktivne politike zapošljavanja i to mjere stjecanje prvog radnog iskustva/pripravništvo.  Navedena aktivnost financira se iz više izvora, a putem Hrvatskog zavoda za zapošljavanje.  Planirana financijska sredstva za realizaciju aktivnosti temelje se na izračunu temeljem prava iz kolektivnog ugovora. | | | | **7.670** | **7.000** | **0** |
| **Naziv aktivnosti/projekta u Proračunu: VJETAR U LEĐA – FAZA VI (SF.2.4.06.01) – OŠ SAMOBOR** | | | | | | |
| Obrazloženje aktivnosti/projekta | | | | Planirana sredstva | | |
| 2024. | 2025. | 2026. |
| Grad Samobor za učenike s teškoćama u razvoju osigurava pomoćnike u nastavi ili stručne komunikacijske posrednike kako bi se tim učenicima osiguralo pravo na kvalitetno obrazovanje u cilju razvoja njihovih punih potencijala te jednakopravnog i aktivnog sudjelovanja u svim segmentima društva, a putem Projekta Vjetar u leđa - faza VI. koji je vezan uz školsku godinu 2023./2024. odnosno do 30. lipnja 2024. godine te su u tom periodu planirana financijska sredstva za pomoćnike u nastavi.  Ishodište za raspodjelu sredstava temelji se na broju odobrenih pomoćnika u nastavi te procjeni troškova za njihove edukacije, zdravstvene preglede, plaće i ostala materijalna prava. | | | | **172.000** | **0** | **0** |
| **Pokazatelj uspješnosti** | **Definicija** | **Jedinica** | **Polazna vrijednost 2023.** | **Ciljana vrijednost 2024.** | **Ciljana vrijednost 2025.** | **Ciljana vrijednost 2026.** |
| Broj grupa izvannastavnih aktivnosti | Sufinanciranjem programa uključiti što veći broj učenika u izvannastavne programe | Broj grupa | 5 | 5 | 6 | 6 |
| Broj grupa programa produženog boravka za učenike | Osigurati siguran i kvalitetan boravak učenika u školi prije odnosno poslije nastave | Broj grupa | 4 | 4 | 5 | 5 |
| Broj pomoćnika u nastavi za realizaciju programa Vjetar u leđa – faza VI | Zadržavanjem broja pomoćnika u nastavi osigurati postojeću realizaciju programa | Broj pomoćnika | 21 | 21 | 0 | 0 |

1. **ZAVRŠNE ODREDBE**

**Članak 11.**

Ovaj Financijski plan za 2024. godinu i projekcije za 2025. i 2026. godinu objavit će se na službenoj Internet stranici Osnovne škole Samobor, a stupa na snagu 1. siječnja 2024. godine.

KLASA:

UR.BROJ:

PREDSJEDNICA ŠO: RAVNATELJ:

Maja Karlo Goran Ivan Matoš